Tere, olen Angelina.
Tahan rääkida oma Jumalast,
kes on elav Jumal ja tahab meile parimat
ning kes on andnud oma elu minu ja ka sinu eest.
Tean, et meie usk Jumalasse pannakse elus aeg ajalt proovile.
Eriti, kui oleme rajanud oma elu ning meil on unistused ja eesmärgid.
Kergem on Jumalat uskuda, kui Teda järgima hakata.
Mulle tundub vahel, et pean kõigest loobuma
ja mu elu muutub väga igavaks, kui järgin Jeesust ja Jumalat.
Seetõttu elasingi maailmas ja oma unistustes.
Ühel hetkel ma murdusin.
Mõistsin, et suund, millel liikusin,
ei andnud mulle midagi ega täitnud mu sisemist igatsust.
Sel ajal mõistsin, et tahan järgida Jumalat.
Me ei saa alati aru, missugune on Jumala plaan meile.
Seepärast on raske uskuda Temasse ja Tema head tahet,
sest me ei taju, missugune on Jumal tegelikkuses.
Otsustavaks saab hetk, kui alistume Jumalale
ja usaldame Teda tõeliselt, ütleme: "Tule mu ellu!".
Jumal saab end siis tõeliselt ilmutada.
Tihti teatakse Jumalat selle järgi, mida inimesed ümberringi räägivad,
kuid me pole kunagi ise Temaga kohtunud.
Seetõttu on raske ette kujutada, kes on Jumal tegelikult
ja kogeme, et Ta ei taha anda meile seda, mida ise tahame.
Kahjuks on tavaliselt elus nii, kui oleme põhjas ja kaotanud kõik,
haarame sellest võimalusest kui viimasest õlekõrrest,
et nüüd võiksin seda katsetada, proovin uskuda, ehk selles on midagi.
Kurb, et inimesed on sellised, ei taha uskuda, kui kõik on hästi.
Pidin oma eluga põhja jõudma,
et suudaksin Jumalat usaldada ning võiksin seda kogeda.
Muidugi ma kartsin,
et mu elu muutub igavaks ning ma ei leia omale toredaid sõpru
ega mu unistused ei täitu ja pean vaid Jeesust järgima.
Mul polnud teist võimalust.
Võin öelda, et see ei osutunud tõeks,
et mu elu muutus igavaks või pidin millestki loobuma.
Tõsi, pidin kõigest loobuma,
kuid Jumal andis asemele palju enamat.
Ta andis mulle häid ja tõelisi inimsuhteid.
Ta andis mulle eluolukordi, kus mu süda avardus.
Mu mõttemaailm ja nägemine laienes.
Mu elu on palju rikkam.
Olen saanud maailmas ringi rännata ja tutvuda erinevate kultuuridega.
See on ainult sel põhjusel, et Jumal on ustav ja Tema teab.
Unistused me südames pole tingimata vaid sinu unistused.
Need võivad olla ka Jumala unistused.
Jumal teab sinust paremini, kuidas neid teoks teha.
Ta tahab, et käiksime Tema teedel, mitte oma kavandatud teel.
Me plaanid juhivad meid ummikusse ning lõpptulemused pole head.
Jumal teab neid teid, mida peaksime käima.
Julgustan sind Jumalat usaldama.
Tee seda tõsimeeli.
Sa ei kahetse, sest saad nii palju asemele.
Mõtled, miks oled olnud nii rumal, kahelnud ega ole uskunud.
Jumala tagatis on 100%-line ja Tal on nii palju anda.
Tõlge: Mare Peterson